དེ་དང་དུས་མཚུངས་སུ་རྒྱ་ནག་གོ་མིན་ཏང་གིས་ཕྱི་ལོ་༡༩༣༩ལོར་ཤིས་ཁཱང་སྟེ་ནུབ་ཁམས་ཞིང་ཆེན་ཞེས་པ་གསར་འཛུགས་བྱས་པའི་ནང་མུ་ལི་དང་།དཀར་མཛེས་ཁུལ།ཆབ་མདོ་སོགས་བོད་ཀྱི་ས་ཁུལ་མང་པོ་ཞིག་ཚུད་ཡོད།ལྟེ་གནས་ནི་ཐོག་མར་དར་རྩེ་མདོ་དང་རྗེས་སུ་ཡཱ་ཨན་དུ་སྤོས།༡༩༥༠ལོར་འདིའི་ཀྲུའུ་ཞིའམ་གཙོ་འཛིན་གཞོན་པའི་གྲས་སུ་དགེ་སྟག་སྤྲུལ་སྐུ་དང་བྱ་རྒོད་སྟོབས་ལྡན་སོགས་ཀྱང་ཡོད།༡༩༥༥ལོར་རྒྱ་ནག་དམར་ཤོག་གཞུང་གིས་ཞིང་ཆེན་དེ་མེད་པར་བཟོས་ཏེ།ཆབ་མདོ་ཕྱོགས་ནི་བོད་རང་སྐྱོང་ལྗོངས་ཀྱི་ཁོངས་དང་།ལྷག་མ་རྣམས་ཟི་ཁྲོན་ཞིང་ཆེན་གྱི་ཁོངས་སུ་ཟླ་བསྒྲིལ་བཏང་།